nibzard/narodne-novine-full-text-markdown huggingface dataset:
### NN 81/2016 (9.9.2016.), Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom - koćom u 2016. godini

MINISTARSTVO POLJOPRIVREDE

1824

Na temelju članka 9. stavka 1. točke 1. Zakona o morskom ribarstvu (»Narodne novine«, br. 81/13, 14/14 i 152/14) ministar poljoprivrede donosi

PRAVILNIK

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM U 2016. GODINI

Članak 1.

Ovim Pravilnikom propisuje se prostorno i vremensko ograničenje obavljanja gospodarskog ribolova na moru pridnenom povlačnom mrežom – koćom u 2016. godini.

Članak 2.

(1) Ribolov plovilima koja obavljaju ribolov pridnenom povlačnom mrežom – koćom zabranjen je u ribolovnim zonama C, D i E u razdoblju od 16. rujna 2016. godine u 00:00 sati do 15. listopada 2016. godine u 24:00 sata.

(2) Iznimno od stavka 1. ovoga članka, u ribolovnoj zoni E, sljedeća područja su izuzeta od ograničenja:

1. dio podzone E1 sjeverno od spojnice: rt Grota na otoku Cresu – rt Pelova na otoku Krku,

2. podzona E2.

(3) Sukladno stavcima 1. i 2. ovoga članka, karta područja obuhvaćenog prostornim i vremenskim ograničenjem nalazi se u Prilogu 1.

Članak 3.

Stupanjem na snagu ovoga Pravilnika ne dovode se u pitanje odredbe Pravilnika o obavljanju gospodarskog ribolova na moru pridnenom povlačnom mrežom - koćom (»Narodne novine« br. 101/14, 118/14, 125/14, 2/15, 37/15 i 47/15 i 134/15) i Pravilnika o posebnim staništima riba i drugih morskih organizama i regulaciji ribolova u Velebitskom kanalu, Novigradskom i Karinskom moru, Prokljanskom jezeru, Marinskom zaljevu i Neretvanskom moru (»Narodne novine« br. 148/04, 152/04, 55/05, 96/06 i 123/09).

Članak 4.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-02/16-01/29

Urbroj: 525-13/1282-16-1

Zagreb, 6. rujna 2016.

Ministar

prof. dr. sc. Davor Romić, v. r.

**PRILOG 1.**

![](dodatni/441434.jpg)

81 09.09.2016 Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom - koćom u 2016. godini

81 09.09.2016 Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom - koćom u 2016. godini
### NN 81/2016 (9.9.2016.), Pravilnik o dopuni pravilnika o ulovu, uzgoju i prometu tune (Thunnus thynnus), i igluna (Xiphias gladius) i iglana (Tetrapturus belone)

MINISTARSTVO POLJOPRIVREDE

1825

Na temelju članka 9. stavka 1. točaka 1., 2., 4., 5., 7., 8. i 10. Zakona o morskom ribarstvu (»Narodne novine« br. 81/13, 14/14 i 152/14) ministar poljoprivrede donosi

PRAVILNIK

O DOPUNI PRAVILNIKA O ULOVU, UZGOJU I PROMETU TUNE (*Thunnus thynnus*), IGLUNA (*Xiphias gladius*) I IGLANA (*Tetrapturus belone*)

Članak 1.

U Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 2/16, 31/16 i 69/16) u članku 33. stavku 3. dodaju se podstavci n) i o) koji glase:

»n) Murter

o) Jezera«.

Dosadašnji podstavci: n), o), p), r) i s) postaju podstavci: p), r), s), t) i u).

Članak 2.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-02/15-01/55

Urbroj: 525-13/1282-16-9

Zagreb, 6. rujna 2016.

Ministar

prof. dr. sc. Davor Romić, v. r.

81 09.09.2016 Pravilnik o dopuni Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)
### NN 81/2016 (9.9.2016.), Pravilnik o izmjenama pravilnika o uvjetima, kriterijima i načinu dodjele potpore u okviru mjere I.10. »Trajni prestanak ribolovnih aktivnosti «

MINISTARSTVO POLJOPRIVREDE

1826

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE I.10. »TRAJNI PRESTANAK RIBOLOVNIH AKTIVNOSTI«

Članak 1.

U Pravilniku o uvjetima kriterijima i načinu dodjele potpore u okviru mjere I.10. »Trajni prestanak ribolovnih aktivnosti« (»Narodne novine«, broj 137/2015 i 144/2015), u članku 7. stavku 3. riječi: »1. listopada« zamjenjuju se riječima: »30. studenoga«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/15-01/3203

Urbroj: 525-13/1081-16-13

Zagreb, 6. rujna 2016.

Ministar

prof. dr. sc. Davor Romić, v. r.
### NN 81/2016 (9.9.2016.), Naredba o izmjeni Naredbe o mjerama zaštite životinja od zaraznih i nametničkih bolesti i njihovom financiranju od 1. travnja do 31. prosinca 2016. godine

MINISTARSTVO POLJOPRIVREDE

1827

Na temelju članka 17. stavka 1. Zakona o veterinarstvu (»Narodne novine«, br. 82/13 i 148/13) ministar poljoprivrede donosi

NAREDBU

O IZMJENI NAREDBE O MJERAMA ZAŠTITE ŽIVOTINJA OD ZARAZNIH I NAMETNIČKIH BOLESTI I NJIHOVOM FINANCIRANJU OD

1. TRAVNJA DO 31. PROSINCA 2016. GODINE

Članak 1.

U Naredbi o mjerama zaštite životinja od zaraznih i nametničkih bolesti i njihovom financiranju od 1. travnja do 31. prosinca 2016. godine (»Narodne novine«, br. 31/16, 55/16 i 72/16) u Dijelu II. u točki 4. stavci 1. i 2. mijenjaju se i glase:

»(1) Sva goveda na području Republike Hrvatske moraju biti cijepljena protiv bolesti kvrgave kože, prema uputi proizvođača cjepiva, do 31. prosinca 2016. godine, prema dinamici i rasporedu cijepljenja koje određuje čelnik Uprave za veterinarstvo i sigurnost hrane, ovisno o rizicima pojave bolesti i raspoloživim resursima.

(2) Sva goveda koja se dopreme iz drugih zemalja članica EU, odnosno uvezu iz trećih zemalja nakon roka cijepljenja određenog posebnim aktom o provedbi cijepljenja goveda protiv bolesti kvrgave kože na području određene županije, moraju biti cijepljena u roku od 15 dana od dana ulaska u Republiku Hrvatsku.«.

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 011-02/16-01/07

Urbroj: 525-10/0595-16-7

Zagreb, 2. rujna 2016.

Ministar

prof. dr. sc. Davor Romić, v. r.
### NN 81/2016 (9.9.2016.), Rješenje Zavoda za unapređivanje zaštite na radu klasa: UP/I-115-01/16-01/23, urbroj: 425-02/2-16-2 od 2. rujna 2016

81 09.09.2016 Rješenje Zavoda za unapređivanje zaštite na radu klasa: UP/I-115-01/16-01/23, urbroj: 425-02/2-16-2 od 2. rujna 2016

ZAVOD ZA UNAPREĐIVANJE ZAŠTITE NA RADU

1828

Na zahtjev Cebin Damira, vlasnika obrta POŽAR-SIGURNOST iz Zagreba, Buzin, Cebini 22a, OIB: 80544678950, a temeljem članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu (dalje: Zavod) donosi

RJEŠENJE

I.

Cebin Damir, vlasnik obrta POŽAR-SIGURNOST iz Zagreba, Buzin, Cebini 22a, OIB: 80544678950, ispunjava uvjete za obavljanje poslova zaštite na radu, te se ovlašćuje za obavljanje sljedećih poslova:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanje radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

O obavljenim poslovima navedena fizička osoba je obvezna voditi evidenciju.

II.

Poslove iz točke I. ovog Rješenja navedena fizička osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, fizička osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/16-01/23

Urbroj: 425-02/2-16-2

Zagreb, 2. rujna 2016.

Ravnatelj
Vitomir Begović, v. r.
### NN 81/2016 (9.9.2016.), Odluka o izmjeni Odluke o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske

81 09.09.2016 Odluka o izmjeni Odluke o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske

USTAVNI SUD REPUBLIKE HRVATSKE

1831

Na temelju članka 17. stavka 2. točke 1. Poslovnika Ustavnog suda Republike Hrvatske (»Narodne novine« broj 181/03., 16/06., 30/08., 123/09., 63/10., 121/10., 19/13., 37/14., 83/14. – pročišćeni tekst i 2/15.), a u vezi s člankom 2. stavkom 3. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst), 7. rujna 2016. godine, donosim

ODLUKU

O IZMJENI ODLUKE O NAZIVIMA I UVJETIMA ZA RADNA MJESTA, POSLOVIMA KOJI SE NA NJIMA OBAVLJAJU TE KOEFICIJENTIMA SLOŽENOSTI POSLOVA U USTAVNOM SUDU REPUBLIKE HRVATSKE

I.

U Odluci o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske (»Narodne novine« broj 102/14., 117/14. i 18/16.) u Prilogu 1. Nazivi radnih mjesta u Ustavnom sudu, potrebni stručni uvjeti za raspored na radna mjesta, broj potrebnih savjetnika i drugih službenika i namještenika te koeficijenti složenosti poslova, briše se radno mjesto pod Rednim brojem B.b.4.6. (rubrike u stupcima »Red.br.«, »Naziv radnog mjesta«, »Opći i posebni uvjeti« i »Koeficijent složenosti«).

Pod rednim brojevima B.b.4.4. i B.b.4.5., u stupcu »Broj izvršitelja« unutar zagrada brišu se brojevi »4.6.«.

II.

U Prilogu 2. Nazivi radnih mjesta u Ustavnom sudu s opisom poslova i zadaća, briše se radno mjesto pod Rednim brojem B.b.4.6.

III.

Ova odluka stupa na snagu sljedećeg dana od dana objave u »Narodnim novinama«.

Broj: SuT-A-14/2016

Zagreb, 7. rujna 2016.

Predsjednik
dr. sc. Miroslav Šeparović, v. r.
### NN 81/2016 (9.9.2016.), Ispravak pravilnika o provedbi programa mlijeka u školama za razdoblje od 1. kolovoza 2016. do 31. srpnja 2017. godine

MINISTARSTVO POLJOPRIVREDE

1832

Nakon usporedbe s izvornim tekstom utvrđene su pogreške u Pravilniku o provedbi Programa mlijeka u školama za razdoblje od 1. kolovoza 2016. do 31. srpnja 2017. godine koji je objavljen u »Narodnim novinama«, broj 79 od 2. rujna 2016. godine te se daje

ISPRAVAK

PRAVILNIKA O PROVEDBI PROGRAMA MLIJEKA U ŠKOLAMA ZA RAZDOBLJE OD 1. KOLOVOZA 2016. DO 31. SRPNJA 2017. GODINE

U Pravilniku o provedbi Programa mlijeka u školama za razdoblje od 1. kolovoza 2016. do 31. srpnja 2017. godine (»Narodne novine« broj 79/16) u Prilogu III. umjesto teksta fusnote:

»\*\* toplinski obrađeno mlijeko postupkom pasterizacije sukladno odjeljku XIII., poglavlju VII., odjeljku IX., poglavlju II.(II), točki 1.(a) Uredbe (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (SL L 139, 30. 4. 2004.)«

treba stajati tekst fusnote:

»\*\* toplinski obrađeno mlijeko postupkom pasterizacije u skladu s Prilogom III., Odjeljkom IX., Poglavljem II., odsjekom II. točkom 1.(a) Uredbe (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (SL L 139, 30. 4. 2004.) kako je zadnji put izmijenjena Uredbom Komisije (EU) 2016/355 оd 11. ožujka 2016. o izmjeni Priloga III. Uredbi (EZ) br. 853/2004 Europskog parlamenta i Vijeća u pogledu određenih zahtjeva za želatinu, kolagen i vrlo rafinirane proizvode životinjskog podrijetla namijenjene prehrani ljudi (SL L 67, 12. 3. 2016.)«.

Klasa: 011-01/16-01/29

Urbroj: 525-07/0565-16-8

Zagreb, 5. rujna 2016. godine

Ministar

prof. dr. sc. Davor Romić, v. r.
### NN 82/2016 (14.9.2016.), Odluka o razrješenju savjetnika Predsjednice Republike Hrvatske za europske fondove, poljoprivredu i ribarstvo

PREDSJEDNICA REPUBLIKE HRVATSKE

1833

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 4. Odluke o Uredu predsjednice Republike Hrvatske (»Narodne novine«, broj 20/15), donosim

ODLUKU

O RAZRJEŠENJU SAVJETNIKA PREDSJEDNICE REPUBLIKE HRVATSKE ZA EUROPSKE FONDOVE, POLJOPRIVREDU I RIBARSTVO

MLADEN PAVIĆ razrješuje se dužnosti savjetnika Predsjednice Republike Hrvatske za europske fondove, poljoprivredu i ribarstvo, na osobni zahtjev.

Ova Odluka stupa na snagu 15. rujna 2016. godine.

Klasa: 080-02/16-01/20

Urbroj: 71-06-01/1-16-2

Zagreb, 2. rujna 2016.

Predsjednica

Republike Hrvatske

Kolinda Grabar-Kitarović, v. r.
### NN 82/2016 (14.9.2016.), Uredba o dopuni Zakona o sudovima

VLADA REPUBLIKE HRVATSKE

1834

Na temelju članka 2. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 102/15), Vlada Republike Hrvatske je na sjednici održanoj 14. rujna 2016. godine donijela

UREDBU

O DOPUNI ZAKONA O SUDOVIMA

Članak 1.

U Zakonu o sudovima (»Narodne novine«, broj 28/13, 33/15 i 82/15) iza članka 137. dodaje se članak 137.a koji glasi:

»Članak 137.a

Način i svrhu korištenja novčanih sredstava koja su predana odnosno položena kod suda radi uporabe u sudskom postupku, a koja se vode na posebnom računu suda, kao i kamata ostvarenih na ova sredstva uredbom će propisati Vlada Republike Hrvatske.«.

Članak 2.

Uredbu iz članka 1. ove Uredbe Vlada Republike Hrvatske donijet će u roku od 30 dana od dana stupanja na snagu ove Uredbe.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/16-44/10

Urbroj: 50301-09/09-16-2

Zagreb, 14. rujna 2016.

Predsjednik
Tihomir Orešković, v. r.

82 14.09.2016 Uredba o dopuni Zakona o sudovima

82 14.09.2016 Uredba o dopuni Zakona o sudovima
### NN 82/2016 (14.9.2016.), Odluka o Katastarskoj izmjeri na području općine Marijanci za katastarsku općinu Kunišnici

82 14.09.2016 Odluka o katastarskoj izmjeri na području Općine Marijanci za katastarsku općinu Kunišinci

DRŽAVNA GEODETSKA UPRAVA

1840

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007, 152/2008, 124/2010 i 56/2013) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE MARIJANCI ZA KATASTARSKU OPĆINU KUNIŠINCI

I.

U svrhu izrade katastra nekretnina i obnove zemljišne knjige na području Općine Marijanci za katastarsku općinu Kunišinci provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka izabrana za izvršavanje poslova na katastarskoj izmjeri.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke izabrane za izvršavanje poslova na katastarskoj izmjeri, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenja zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Marijanci za katastarsku općinu Kunišinci dužni su do 15. veljače 2017. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Marijanci za katastarsku općinu Kunišinci dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Osijek, Odjel za katastar nekretnina Donji Miholjac, tvrtke Cadcom d.o.o. Zagreb i Geoprojekt d.d. Opatija, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/16-04/17

Urbroj: 541-03-01-01/6-16-12

Zagreb, 31. kolovoza 2016.

Ravnatelj
dr. sc. Danko Markovinović, v. r.
### NN 82/2016 (14.9.2016.), Indeks proizvođačkih cijena industrijskih proizvoda na domaćem tržištu u kolovozu 2016.

82 14.09.2016 Indeks proizvođačkih cijena industrijskih proizvoda na domaćem tržištu u kolovozu 2016.

DRŽAVNI ZAVOD ZA STATISTIKU

1841

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U KOLOVOZU 2016.

Indeks proizvođačkih cijena industrijskih proizvoda na domaćem tržištu u kolovozu 2016. u odnosu na srpanj 2016. iznosi 98,6.

Klasa: 954-02/16-01/05

Urbroj: 555-06-03-03-16-18

Zagreb, 8 rujna 2016.

Ravnatelj
Mirko Krištof, v. r.
### NN 83/2016 (16.9.2016.), Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2016. godini

VLADA REPUBLIKE HRVATSKE

1844

Na temelju članka 9. stavka 4. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske, 70/12, 82/13, 22/14 – Odluka Ustavnog suda Republike Hrvatske i 154/14), Vlada Republike Hrvatske je na sjednici održanoj 14. rujna 2016. godine donijela

ODLUKU

O IZMJENI ODLUKE O MINIMALNIM FINANCIJSKIM STANDARDIMA ZA DECENTRALIZIRANE FUNKCIJE ZA ZDRAVSTVENE USTANOVE U 2016. GODINI

I.

U Odluci o minimalnim financijskim standardima za decentralizirane funkcije za zdravstvene ustanove u 2016. godini (»Narodne novine«, broj 33/16), u točki I. stavku 2. Tablica mijenja se i glasi:

|  |  |  |  |  |
| --- | --- | --- | --- | --- |
| Županija/Grad Zagreb | Iznos sredstava za investicijsko i tekuće održavanje | Iznos sredstava za investicijsko ulaganje | Iznos sredstava za otplate kredita | Ukupni iznos sredstava za decentralizirane funkcije |
| 0 | 1 | 2 | 3 | 4 |
| ZAGREBAČKA | 4.035.055 | 11.609.622 |  | 15.644.677 |
| KRAPINSKO-  -ZAGORSKA | 3.680.000 | 5.343.304 | 8.343.000 | 17.366.304 |
| SISAČKO-MOSLAVAČKA | 4.850.694 | 10.890.994 | 2.553.660 | 18.295.348 |
| KARLOVAČKA | 3.363.651 | 10.539.755 |  | 13.903.406 |
| VARAŽDINSKA | 2.272.030 | 13.569.120 | 2.331.000 | 18.172.150 |
| KOPRIVNIČKO-  -KRIŽEVAČKA | 184.500 | 5.367.949 | 7.936.500 | 13.488.949 |
| BJELOVARSKO-  -BILOGORSKA | 5.472.540 | 7.858.917 |  | 13.331.457 |
| PRIMORSKO-  -GORANSKA | 5.193.352 | 14.993.857 | 1.958.333 | 22.145.542 |
| LIČKO-SENJSKA | 3.198.010 | 4.992.133 |  | 8.190.143 |
| VIROVITIČKO-  -PODRAVSKA | 3.481.655 | 4.832.714 | 6.999.247 | 15.313.616 |
| POŽEŠKO-SLAVONSKA | 2.858.177 | 6.418.157 |  | 9.276.334 |
| BRODSKO-POSAVSKA | 4.003.979 | 7.371.942 | 3.957.437 | 15.333.358 |
| ZADARSKA | 1.912.236 | 14.304.202 |  | 16.216.438 |
| OSJEČKO-BARANJSKA | 5.991.823 | 14.583.748 |  | 20.575.571 |
| ŠIBENSKO-  -KNINSKA | 2.654.024 | 12.498.365 |  | 15.152.389 |
| VUKOVARSKO-  -SRIJEMSKA | 4.992.297 | 14.955.519 | 3.255.516 | 23.203.332 |
| SPLITSKO-DALMATINSKA | 11.395.261 | 12.283.100 | 3.000.000 | 26.678.361 |
| ISTARSKA | 4.897.683 | 7.261.229 | 8.217.169 | 20.376.081 |
| DUBROVAČKO-  -NERETVANSKA | 7.589.705 | 7.457.205 |  | 15.046.910 |
| MEĐIMURSKA | 1.374.115 | 11.913.222 | 1.665.068 | 14.952.405 |
| GRAD ZAGREB | 10.277.400 | 24.671.555 | 5.388.620 | 40.337.575 |
| UKUPNO | 93.678.187 | 223.716.609 | 55.605.550 | 373.000.346 |

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/16-07/265

Urbroj: 50301-04/12-16-2

Zagreb, 14. rujna 2016.

Predsjednik

Tihomir Orešković, v. r.

83 16.09.2016 Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2016. godini
### NN 83/2016 (16.9.2016.), Rješenje o razrješenju vršitelja dužnosti predsjednika Nadzornog odbora Financijske agencije

VLADA REPUBLIKE HRVATSKE

1846

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14) i članka 11. stavka 2. Zakona o Financijskoj agenciji (»Narodne novine«, br. 117/01, 60/04 i 42/05), Vlada Republike Hrvatske je na sjednici održanoj 14. rujna 2016. godine donijela

RJEŠENJE

O RAZRJEŠENJU VRŠITELJA DUŽNOSTI PREDSJEDNIKA NADZORNOG ODBORA FINANCIJSKE AGENCIJE

Razrješuje se dr. sc. GORAN MARIĆ, član Nadzornog odbora Financijske agencije, dužnosti vršitelja dužnosti predsjednika Nadzornog odbora Financijske agencije.

Klasa: 080-02/16-02/354

Urbroj: 5030115/1-16-01

Zagreb, 14. rujna 2016.

Predsjednik

Tihomir Orešković, v. r.
### NN 83/2016 (16.9.2016.), Rješenje o imenovanju predsjednika Nadzornog odbora Financijske agencije

VLADA REPUBLIKE HRVATSKE

1847

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14) i članka 11. stavka 2. Zakona o Financijskoj agenciji (»Narodne novine«, br. 117/01, 60/04 i 42/05), Vlada Republike Hrvatske je na sjednici održanoj 14. rujna 2016. godine donijela

RJEŠENJE

O IMENOVANJU PREDSJEDNIKA NADZORNOG ODBORA FINANCIJSKE AGENCIJE

Imenuje se dr. sc. GORAN MARIĆ, član Nadzornog odbora Financijske agencije, predsjednikom Nadzornog odbora Financijske agencije.

Klasa: 080-02/16-01/381

Urbroj: 5030115/1-16-08

Zagreb, 14. rujna 2016.

Predsjednik

Tihomir Orešković, v. r.
### NN 83/2016 (16.9.2016.), Pravilnik o izmjenama i dopunama Pravilnika o uvjetima, kriterijima i načinu dodjele potpore u okviru mjere III.1. "Pripremna potpora"

83 16.09.2016 Pravilnik o izmjenama i dopunama Pravilnika o uvjetima, kriterijima i načinu dodjele potpore u okviru mjere III.1. "Pripremna potpora"

MINISTARSTVO POLJOPRIVREDE

1849

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE III.1. »PRIPREMNA POTPORA«

Članak 1.

U Pravilniku o uvjetima kriterijima i načinu dodjele potpore u okviru mjere III.1. »Pripremna potpora« (»Narodne novine«, broj 96/2015), članak 7. stavak 3. mijenja se i glasi:

»(3) Prihvatljivi su troškovi nastali u razdoblju od dana podnošenja Zahtjeva za potporu do isteka razdoblja iz članka 4. stavka 2. ovoga Pravilnika.«

Članak 2.

U članku 8. točka i) mijenja se i glasi:

»i) plaćanja u gotovini, osim za putne troškove (troškovi javnog prijevoza, troškovi trajekta, cestarine, mostarine i slični troškovi);«

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 402-06/15-01/86

Urbroj: 525-13/1112-16-6

Zagreb, 7. rujna 2016.

Ministar
prof. dr. sc. Davor Romić, v. r.
### NN 83/2016 (16.9.2016.), Plan prijma u državnu službu u Ured pravobraniteljice za ravnopravnost spolova za 2016. godinu

83 16.09.2016 Plan prijma u državnu službu u Ured pravobraniteljice za ravnopravnost spolova za 2016. godinu

PRAVOBRANITELJICA ZA RAVNOPRAVNOST SPOLOVA

1850

Na temelju članka 43. stavka 2. točke c. Zakona o državnim službenicima (»Narodne novine« broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15. i 138/15), sukladno Državnom proračunu Republike Hrvatske za 2016. (»Narodne novine« broj 26/16.) i suglasnosti Ministarstva financija klasa: 100-01/16-01/111, urbroj: 513-05-01-16-2 od 2.kolovoza 2016., Pravobraniteljica za ravnopravnost spolova donosi

PLAN

PRIJMA U DRŽAVNU SLUŽBU U URED PRAVOBRANITELJICE ZA RAVNOPRAVNOST SPOLOVA ZA 2016.

Članak 1.

Ovim Planom prijma u državnu službu utvrđuje se prijam državnih službenika/ca u Ured Pravobraniteljice za ravnopravnost spolova za 2016.

Članak 2.

Plan prijma u državnu službu sadrži stvarno stanje popunjenosti radnih mjesta u Uredu Pravobraniteljice za ravnopravnost spolova, te potreban broj državnih službenika/ca na neodređeno vrijeme za 2016.

Članak 3.

U Uredu Pravobraniteljice za ravnopravnost spolova od 12 radnih mjesta popunjeno je 9 na kojima je raspoređeno 9 državnih službenika/ce na neodređeno vrijeme.

Članak 4.

Ured Pravobraniteljice za ravnopravnost spolova u 2016., sukladno predviđenim financijskim sredstvima u Državnom proračunu Republike Hrvatske za 2016., planira prijam na neodređeno vrijeme i to:

– 1 (jednog) službenika/cu koji/a ima završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij.

Članak 5.

Temeljem ovog Plana slobodno radno mjesto popunit će se sukladno Zakonu o državnim službenicima izvanrednim postupkom prijma u državnu službu.

Članak 6.

Plan prijma u državnu službu objavljuje se u »Narodnim novinama«, dnevnom listu »Večernji list« te na web-stranici Ministarstva uprave i Ureda Pravobraniteljice za ravnopravnost spolova.

Članak 7.

Ovaj Plan stupa na snagu prvi dan od dana njegove objave u »Narodnim novinama«.

Ev. broj: PRS-12-01/16-07

Zagreb, 12. rujna 2016.

Pravobraniteljica
za ravnopravnost spolova
Višnja Ljubičić, v. r.
### NN 83/2016 (16.9.2016.), Ispravak Odluke o utvrđivanju Dopunske liste lijekova Hrvatskoga zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1851

Nakon usporedbe s izvornim tekstom utvrđena je pogreška u Odluci o utvrđivanju Dopunske liste lijekova Hrvatskog zavoda za zdravstveno osiguranje koja je objavljena u »Narodnim novinama« broj 63 od 11. srpnja 2016. godine te se daje

ISPRAVAK

ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine« broj 63/16), u Dopunskoj listi lijekova pod šifrom ATK: N06DA03 301:

– u stupcu 17. mjesto broja: »83,44« treba stajati broj: »80,96«;

– u stupcu 18. mjesto broja: »87,61« treba stajati broj: »85,01«;

– u stupcu 19. mjesto broja: »83,44« treba stajati broj: »80,96«;

– u stupcu 20. mjesto broja: »87,61« treba stajati broj: »85,01«;

– u stupcu 21. mjesto broja: »321,36« treba stajati broj: »323,84«;

– u stupcu 22. mjesto broja: »321,36« treba stajati broj: »323,84«;

– u stupcu 23. mjesto broja: »337,43« treba stajati broj: »340,03«;

– u stupcu 23. mjesto broja: »337,43« treba stajati broj: »340,03«;

Klasa: 025-04/16-01/165

Urbroj: 338-01-01-16-01

Zagreb, 12. rujna 2016.

Predsjednik

Upravnog vijeća Hrvatskog zavoda

za zdravstveno osiguranje

prim. Milivoj Novak, dr. med., v. r.
### NN 84/2016 (21.9.2016.), Uredba o korištenju novčanih sredstava koja se vode na posebnom računu suda

VLADA REPUBLIKE HRVATSKE

1852

Na temelju članka 137.a Zakona o sudovima (»Narodne novine«, br. 28/13, 33/15, 82/15 i 82/16), Vlada Republike Hrvatske je na sjednici održanoj 21. rujna 2016. godine donijela

UREDBU

O KORIŠTENJU NOVČANIH SREDSTAVA KOJA SE VODE NA POSEBNOM RAČUNU SUDA

Članak 1.

Ovom Uredbom uređuje se način i svrha korištenja novčanih sredstava koja su predana, odnosno položena kod suda radi uporabe u sudskom postupku, a koja se vode na posebnom računu suda, kao i kamata ostvarenih na ova sredstva.

Članak 2.

(1) Novčanim sredstvima u smislu ove Uredbe smatraju se sva sredstva u kunama ili drugoj valuti koja su po nalogu ili uz suglasnost suda uplaćena na poseban račun suda.

(2) Kamatama u smislu ove Uredbe smatraju se kamate ostvarene na novčana sredstva iz stavka 1. ovoga članka.

Članak 3.

(1) Novčana sredstva koriste se u sudskim postupcima na koje se odnose, na način propisan posebnim propisima.

(2) Sud može, postupajući s pažnjom dobroga gospodarstvenika, ovisno o kretanju salda na posebnom računu, dio novčanih sredstava oročiti.

(3) Novčana sredstva koja preostanu nakon poduzimanja svih radnji u sudskom postupku sukladno posebnim propisima namjenski su prihod državnog proračuna Republike Hrvatske i koriste se za potrebe pravosudnih tijela.

(4) Kamate ostvarene na novčanom sredstvima iz stavaka 1. i 2. ovoga članka namjenski su prihod državnog proračuna Republike Hrvatske i koriste se za potrebe pravosudnih tijela.

Članak 4.

Sredstva iz članka 3. stavaka 3. i 4. ove Uredbe uplaćuju se mjesečno u korist državnog proračuna Republike Hrvatske, na broj računa HR1210010051863000160, u roku od osam dana od primitka obavijesti o visini pripisane kamate na sredstva na posebnom računu.

Članak 5.

Sredstva iz članka 3. stavaka 3. i 4. ove Uredbe koja se budu nalazila na posebnim računima sudova na dan stupanja na snagu ove Uredbe sudovi će uplatiti u korist državnog proračuna Republike Hrvatske, na račun iz članka 4. ove Uredbe, u roku od tri dana od dana stupanja na snagu ove Uredbe.

Članak 6.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/16-03/40

Urbroj: 50301-09/09-16-2

Zagreb, 21. rujna 2016.

Predsjednik

Tihomir Orešković, v. r.
### NN 84/2016 (21.9.2016.), Pravilnik o izmjenama i dopunama Pravilnika o stavljanju na tržište reprodukcijskog sadnog materijala povrća i presadnica povrća

MINISTARSTVO POLJOPRIVREDE

1854

Na temelju članka 2. stavka 3., članka 4. stavka 4., članka 32. stavka 2. i 3., članka 33. stavka 6., 7. i 8., članka 34. stavka 7., članka 35. stavka 4., članka 36. stavka 2., članka 38. stavka 4., članka 39. stavka 6., članka 40. stavka 5., članka 41. stavka 6., članka 42. stavka 6. i 7., članka 43. stavka 6., članka 46. stavka 3., članka 47. stavka 8., članka 49. stavka 3., članka 50. stavka 4., članka 72. stavka 9. i članka 86. stavka 3. Zakona o sjemenu, sadnom materijalu i priznavanju sorti poljoprivrednog bilja (»Narodne novine« br. 140/05, 35/08, 25/09, 124/10, 55/11 i 14/14), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O STAVLJANJU NA TRŽIŠTE REPRODUKCIJSKOG SADNOG MATERIJALA POVRĆA I PRESADNICA POVRĆA

Članak 1.

U Pravilniku o stavljanju na tržište reprodukcijskog sadnog materijala povrća i presadnica povrća (»Narodne novine« br. 105/10 i 40/14) u članku 2. stavku 1. iza riječi »sjemena« dodaje se zarez i riječi »lučica i češnjeva«.

Članak 2.

U članku 11. stavku 4. broj »4.« zamjenjuje se brojem »3.«.

Članak 3.

U članku 15. stavku 1. riječi »hrvatskom jeziku« zamjenjuju se riječima »jednom od službenih jezika država članica Europske unije«.

Stavak 2. mijenja se i glasi:

»(2) U slučaju kad reprodukcijski sadni materijal povrća i presadnice povrća prati biljna putovnica, ako dobavljač tako želi, biljna putovnica može predstavljati Certifikat o sadnom materijalu na pakiranju ili Certifikat proizvođača.«.

Članak 4.

U članku 18. iza stavka 1. dodaje se novi stavak 2. koji glasi:

»(2) Lokalna cirkulacija iz stavka 1. ovoga članka podrazumijeva stavljanje na lokalno tržište koje je određeno područjem općine u kojoj se nalazi mjesto proizvodnje malog proizvođača i općina koje s njom graniče.«.

Dosadašnji stavci 2. i 3. postaju stavci 3. i 4.

Članak 5.

U članku 20. stavak 2. briše se.

Dosadašnji stavak 3. postaje stavak 2.

Članak 6.

U Dodatku I. točka 4. briše se.

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/16-01/07

Urbroj: 525-09/1158-16-3

Zagreb, 12. rujna 2016.

Ministar

prof. dr. sc. Davor Romić, v. r.
### NN 84/2016 (21.9.2016.), Odluka o katastarskoj izmjeri na području Općine Koprivnički Ivanec za katastarsku općinu Kunovec

DRŽAVNA GEODETSKA UPRAVA

1856

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007, 152/2008, 124/2010 i 56/2013) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE KOPRIVNIČKI IVANEC ZA KATASTARSKU OPĆINU KUNOVEC

I.

U svrhu izrade katastra nekretnina i obnove zemljišne knjige na području Općine Koprivnički Ivanec za katastarsku općinu Kunovec provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka izabrana za izvršavanje poslova na katastarskoj izmjeri.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke izabrane za izvršavanje poslova na katastarskoj izmjeri, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Koprivnički Ivanec za katastarsku općinu Kunovec dužni su do 10. studenog 2016. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Koprivnički Ivanec za katastarsku općinu Kunovec dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Koprivnica i tvrtka Geoprojekt d.o.o., Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/16-04/19

Urbroj: 541-03-01-01/6-16-13

Zagreb, 8. rujna 2016.

Ravnatelj

dr. sc. Danko Markovinović, v. r.
### NN 84/2016 (21.9.2016.), Državni zavod za statistiku objavljuje

DRŽAVNI ZAVOD ZA STATISTIKU

1857

Državni zavod za statistiku objavljuje

INDEKS

POTROŠAČKIH CIJENA U KOLOVOZU 2016.

Indeks potrošačkih cijena u kolovozu 2016. u odnosu na srpanj 2016. iznosi 99,8.

Klasa: 957-04/16-01/1

Urbroj: 555-09-05-16-18

Zagreb, 15. rujna 2016.

Ravnatelj

Marko Krištof, v. r.
### NN 84/2016 (21.9.2016.), Rješenje Zavoda za unapređivanje zaštite na radu klasa: UP/I-115-01/15-01/62, urbroj: 425-02/3-16-6 od 12. rujna 2016.

ZAVOD ZA UNAPREĐIVANJE ZAŠTITE NA RADU

1859

Na zahtjev TEHNOZAŠTITE d.o.o. iz Zagreba, Buzinski prilaz 10, OIB: 92730179348, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu (dalje: Zavod) donosi

RJEŠENJE

I.

TEHNOZAŠTITA d.o.o. iz Zagreba, Buzinski prilaz 10, OIB: 92730179348, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je voditi evidenciju.

II.

Ovim Rješenjem stavlja se izvan snage Rješenje Zavoda, klasa: UP/I-115-01/15-01/62, urbroj: 425-02/2-15-2 od 12. lipnja 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/62

Urbroj: 425-02/3-16-6

Zagreb, 12. rujna 2016.

Ravnatelj

Vitomir Begović, v. r.
### NN 84/2016 (21.9.2016.), Izmjena Metodologije za određivanje iznosa tarifnih stavki za prijenos električne energije

HRVATSKA ENERGETSKA REGULATORNA AGENCIJA

1860

Na temelju članka 11. stavka 1. točke 9. Zakona o regulaciji energetskih djelatnosti (»Narodne novine«, broj 120/12) i članka 30. stavka 1. Zakona o energiji (»Narodne novine«, broj 120/12, 14/14 i 102/15), Hrvatska energetska regulatorna agencija je na sjednici Upravnog vijeća održanoj 15. rujna 2016. donijela

IZMJENU

METODOLOGIJE ZA ODREĐIVANJE IZNOSA TARIFNIH STAVKI ZA PRIJENOS ELEKTRIČNE ENERGIJE

Članak 1.

U Metodologiji za određivanje iznosa tarifnih stavki za prijenos električne energije (»Narodne novine«, broj 104/15) u članku 16. stavak 2. mijenja se i glasi:

»(2) Ukoliko Agencija analizom ukupnih troškova poslovanja, provjerom količina i cijena koje uzrokuju pojedine troškove, posebno uključujući planske količine, parametre i troškove pomoćnih usluga, analizom istovrsnih troškova poslovanja u prethodnim godinama, kao i usporednom analizom troškova i učinkovitosti poslovanja operatora prijenosnih sustava u državama članicama EU, utvrdi da su djelomični ili cjelokupni iznosi pojedinih troškova poslovanja u budućoj regulacijskoj godini neopravdani, neće ih uzeti u obzir prilikom određivanja iznosa tarifnih stavki.«.

Članak 2.

Ova Izmjena Metodologije stupa na snagu osmoga dana od dana objave u »Narodnim novinama«.

Klasa: 011-01/15-01/16

Urbroj: 371-01/16-03

Zagreb, 15. rujna 2016.

Predsjednik

Upravnog vijeća

Tomislav Jureković, dipl. ing., v. r.
### NN 85/2016 (23.9.2016.), Izvod iz Registra kulturnih dobara Republike Hrvatske br. 1/2016 - Lista zaštićenih kulturnih dobara

MINISTARSTVO KULTURE

1865

IZVOD

IZ REGISTRA KULTURNIH DOBARA REPUBLIKE HRVATSKE BR. 01/2016

Lista zaštićenih kulturnih dobara

I.

Na temelju članka 16. Zakona o zaštiti i očuvanju kulturnih dobara (»Narodne novine«, broj 69/99, 151/03, 157/03, 87/09, 88/10, 61/11 25/12, 136/12, 157/13, 152/14 i 98/15 – Uredba) ministar kulture Republike Hrvatske objavljuje Izvod iz Registra kulturnih dobara Republike Hrvatske broj 01/2016 – Liste zaštićenih kulturnih dobara.

II.

U Listu zaštićenih kulturnih dobara Republike Hrvatske, sukladno članku 12. i 14. Zakona o zaštiti i očuvanju kulturnih dobara, do 30. 6. 2016. godine unesena su slijedeća (a) nepokretna kulturna dobra, (b) podvodna arheološka nalazišta, (c) pokretna kulturna dobra i (d) nematerijalna kulturna dobra:

[(A) NEPOKRETNA KULTURNA DOBRA](dodatni/441538.pdf)

[(B) PODVODNA ARHEOLOŠKA NALAZIŠTA](dodatni/441539.pdf)

[(C) POKRETNA KULTURNA DOBRA](dodatni/441540.pdf)

[(D) NEMATERIJALNA KULTURNA DOBRA](dodatni/441541.pdf)

Klasa: 612-08/16-12/0073
Urbroj: 532-04-01-03-02/1-16-5

Zagreb, 31. kolovoza 2016.

Ministar kulture
dr. sc. Zlatko Hasanbegović, v. r.

85 23.09.2016 Izvod iz Registra kulturnih dobara Republike Hrvatske br. 1/2016 - Lista zaštićenih kulturnih dobara

85 23.09.2016 Izvod iz Registra kulturnih dobara Republike Hrvatske br. 1/2016 - Lista zaštićenih kulturnih dobara

85 23.09.2016 Izvod iz Registra kulturnih dobara Republike Hrvatske br. 1/2016 - Lista zaštićenih kulturnih dobara

85 23.09.2016 Izvod iz Registra kulturnih dobara Republike Hrvatske br. 1/2016 - Lista zaštićenih kulturnih dobara

85 23.09.2016 Izvod iz Registra kulturnih dobara Republike Hrvatske br. 1/2016 - Lista zaštićenih kulturnih dobara

85 23.09.2016 Izvod iz Registra kulturnih dobara Republike Hrvatske br. 1/2016 - Lista zaštićenih kulturnih dobara

85 23.09.2016 Izvod iz Registra kulturnih dobara Republike Hrvatske br. 1/2016 - Lista zaštićenih kulturnih dobara

85 23.09.2016 Izvod iz Registra kulturnih dobara Republike Hrvatske br. 1/2016 - Lista zaštićenih kulturnih dobara
### NN 85/2016 (23.9.2016.), Izvod iz Registra kulturnih dobara Republike Hrvatske br. 2/2016 - Lista preventivno zaštićenih dobara

MINISTARSTVO KULTURE

1866

IZVOD

IZ REGISTRA KULTURNIH DOBARA REPUBLIKE HRVATSKE BR. 02/2016.

Lista preventivno zaštićenih dobara

I.

Na temelju članka 16. Zakona o zaštiti i očuvanju kulturnih dobara (»Narodne novine« broj 69/99, 151/03, 157/03, 87/09, 88/10, 61/11 25/12, 136/12, 157/13, 152/14 i 98/15 – Uredba) ministar kulture Republike Hrvatske objavljuje Izvod iz Registra kulturnih dobara Republike Hrvatske broj 02/2016. – Liste preventivno zaštićenih dobara.

II.

U Listu preventivno zaštićenih dobara Republike Hrvatske, sukladno članku 12. i 14. Zakona o zaštiti i očuvanju kulturnih dobara, do 30. 6. 2016. godine unesena su sljedeća preventivno zaštićena (a) nepokretna kulturna dobra, (b) podvodna arheološka nalazišta, (c) pokretna kulturna dobra i (d) nematerijalna kulturna dobra:

[(A) NEPOKRETNA KULTURNA DOBRA](dodatni/441542.pdf)

[(B) PODVODNA ARHEOLOŠKA NALAZIŠTA](dodatni/441543.pdf)

[(C) POKRETNA KULTURNA DOBRA](dodatni/441544.pdf)

[(D) NEMATERIJALNA KULTURNA DOBRA](dodatni/441545.pdf)

Klasa: 612-08/16-12/0073

Urbroj 532-04-01-03-02/1-16-6

Zagreb, 31. kolovoza 2016.

Ministar kulture

dr. sc. Zlatko Hasanbegović, v. r.

85 23.09.2016 Izvod iz Registra kulturnih dobara Republike Hrvatske br. 2/2016 - Lista preventivno zaštićenih dobara

85 23.09.2016 Izvod iz Registra kulturnih dobara Republike Hrvatske br. 2/2016 - Lista preventivno zaštićenih dobara

85 23.09.2016 Izvod iz Registra kulturnih dobara Republike Hrvatske br. 2/2016 - Lista preventivno zaštićenih dobara

85 23.09.2016 Izvod iz Registra kulturnih dobara Republike Hrvatske br. 2/2016 - Lista preventivno zaštićenih dobara
### NN 85/2016 (23.9.2016.), Plan prijma u državnu službu u državnoodvjetničko vijeće za 2016. godinu

85 23.09.2016 Plan prijma u državnu službu u državnoodvjetničko vijeće za 2016. godinu

DRŽAVNOODVJETNIČKO VIJEĆE

1867

Na temelju članka 43. stavka 2. točke c) Zakona o državnim službenicima (»Narodne novine«, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 1/15 i 138/15), a sukladno Državnom proračunu Republike Hrvatske za 2016. godinu i projekcijama za 2017. i 2018. godinu (»Narodne novine«, broj 26/16), uz prethodnu suglasnost Ministarstva financija (klasa: 100-01/16-01/116, urbroj: 513-05-01-16-2 od 8. rujna 2016. godine), predsjednik Državnoodvjetničkog vijeća utvrđuje

PLAN

PRIJMA U DRŽAVNU SLUŽBU U DRŽAVNOODVJETNIČKO VIJEĆE ZA
2016. GODINU

I.

Ovim Planom prijma u državnu službu utvrđuje se prijam državnog službenika u Tajništvo Državnoodvjetničkog vijeća za 2016. godinu.

II.

Plan prijma u državnu službu sadrži stvarno stanje popunjenosti radnih mjesta u Državnoodvjetničkom vijeću te potreban broj državnih službenika na neodređeno vrijeme.

III.

U Državnoodvjetničkom vijeću nema zaposlenih državnih službenika na neodređeno vrijeme.

IV.

U Državnooodvjetničko vijeće u 2016. godini, sukladno predviđenim financijskim sredstvima u Državnom proračunu Republike Hrvatske za 2016., planira se prijam na neodređeno vrijeme:

– 1 (jednog) službenika/ce sa srednjom stručnom spremom na radno mjesto administrativne tajnice predsjednika Državnoodvjetničkog vijeća.

V.

Na temelju ovog Plana prijma, slobodno radno mjesto iz točke IV. popunjava se putem javnog natječaja.

VI.

Plan prijma u državnu službu u Državnoodvjetničko vijeće za 2016. godinu stupa na snagu drugog dana od dana objave u »Narodnim novinama«.

VII.

Plan prijma u državnu službu u Državnoodvjetničko vijeće za 2016. godinu objavljuje se u »Narodnim novinama«, u najmanje jednom dnevnom listu koji se prodaje na cijelom području Republike Hrvatske te na internetskim stranicama Ministarstva uprave i Državnoodvjetničkog vijeća.

Broj: DOV-87/2016

Zagreb, 15. rujna 2016.

Predsjednik
Državnoodvjetničkog vijeća
Dražen Jelenić, v. r.
### NN 86/2016 (26.9.2016.), Službeni rezultati izbora za zastupnike u Hrvatski sabor utvrđeni i objavljeni 26. rujna 2016. u XII. izbornoj jedinici (koje biraju pripadnici mađarske nacionalne manjine)

DRŽAVNO IZBORNO POVJERENSTVO REPUBLIKE HRVATSKE

1880

Državno izborno povjerenstvo Republike Hrvatske u sastavu Branko Hrvatin, dipl. iur., predsjednik, Vesna Fabijančić Križanić, dipl. iur., potpredsjednica, Ana Lovrin, dipl. iur., potpredsjednica, Jakob Miletić, dipl. iur., potpredsjednik, Renata Šantek, dipl. iur., potpredsjednica, Slaven Hojski, dipl. iur., član, Janja Horvat Drobnjak, dipl. iur., članica i Emil Tomljanović, dipl. iur., član, na osnovi članka 56. točke 9. i članka 94. stavka 2. Zakona o izborima zastupnika u Hrvatski sabor (»Narodne novine«, broj 66/15 – pročišćeni tekst i 104/15 – Odluka i Rješenje Ustavnog suda Republike Hrvatske, broj: U-I-1397/2015 od 24. rujna 2015.), objavljuje službene rezultate izbora zastupnika u Hrvatski sabor provedenih 10. i 11. rujna 2016. godine

IZBOR ZASTUPNIKA U HRVATSKI SABOR NA TEMELJU LISTE KANDIDATA U XII. IZBORNOJ JEDINICI

Izbor zastupnika koje biraju pripadnici mađarske nacionalne manjine

I. Od ukupno 9.981 birača, glasovalo je (prema glasačkim listićima) 5.212 birača, odnosno 52,22%.

Važećih glasačkih listića utvrđeno je 5.151 odnosno 98,83%.

Nevažećih je bilo 61 glasačkih listića, odnosno 1,17%.

II. Pojedini kandidati dobili su sljedeći broj glasova:

|  |  |  |  |  |  |
| --- | --- | --- | --- | --- | --- |
| 1. | Kandidat: | RÓBERT JANKOVICS | 2.731 | glas | 53,02% |
|  | Zamjenik: | TIBOR SANTO, dr. med. |  |  |  |
|  | Predlagatelj: | DEMOKRATSKA ZAJEDNICA MAĐARA HRVATSKE – DZMH – HORVÁTORSZÁGI MAGYAROK DEMOKRATIKUS KÖZÖSSÉGE – HMDK |  |  |  |
| 2. | Kandidat: | ŠANDOR JUHAS | 2.420 | glasova | 46,98% |
|  | Zamjenik: | mr. sc. DENEŠ ŠOJA |  |  |  |
|  | Predlagatelj: | SAVEZ MAĐARSKIH UDRUGA – SMU – MAGYAR EGYESÜLETEK SZÖVETSÉGE – MESz |  |  |  |

III. Na osnovi članka 46. u svezi članka 17. stavka 2. Zakona o izborima zastupnika u Hrvatski sabor, za zastupnika u Hrvatski sabor izabran je kandidat

RÓBERT JANKOVICS, a za zamjenika TIBOR SANTO, dr. med.

Predlagatelj: DEMOKRATSKA ZAJEDNICA MAĐARA HRVATSKE – DZMH – HORVÁTORSZÁGI MAGYAROK DEMOKRATIKUS KÖZÖSSÉGE – HMDK

Klasa: 013-03/16-01/125

Urbroj: 507/11-16-13

Zagreb, 26. rujna 2016.

Predsjednik

Branko Hrvatin, dipl. iur., v. r.

86 26.09.2016 Službeni rezultati izbora za zastupnike u Hrvatski sabor utvrđeni i objavljeni 26. rujna 2016. u XII. izbornoj jedinici (koje biraju pripadnici mađarske nacionalne manjine)

86 26.09.2016 Službeni rezultati izbora za zastupnike u Hrvatski sabor utvrđeni i objavljeni 26. rujna 2016. u XII. izbornoj jedinici (koje biraju pripadnici mađarske nacionalne manjine)